CELEX: 52007SC0356
Language: sk
Date: 2007-03-21
Title: Návrh rozhodnutia spoločného výboru EHP ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie -

Dôležité právne oznámenie

|

52007SC0356

Návrh rozhodnutia spoločného výboru EHP ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie -  /* SEK/2007/0356 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 21.3.2007SEK(2007) 356 v konečnom zneníNávrhROZHODNUTIA SPOLOČNÉHO VÝBORU EHPktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd- Návrh spoločného stanoviska Komisie - (predložený Komisiou)ODÔVODNENIE1. Protokol 31 k Dohode o EHP obsahuje osobitné ustanovenia o spolupráci medzi Spoločenstvom a štátmi EZVO, ktoré sú členmi EHP, v oblastiach mimo štyroch slobôd.2. Cieľom pripojeného návrhu rozhodnutia Spoločného výboru EHP je upraviť protokol 31 s cieľom rozšíriť spoluprácu v oblasti kultúry. Predstavuje rámec spolupráce a stanovuje postupy pre plnú účasť štátov EZVO, ktoré sú členmi EHP na programoch a akciách Spoločenstva v predmetnej oblasti s účinnosťou od 1. januára 2007, pričom zahŕňa:-  32006 D 1855 : rozhodnutie Európskeho parlamentu a Rady č. 1855/2006/ES z 12. decembra 2006, ktorým sa ustanovuje program Kultúra (2007 – 2013) (Ú. v. EÚ L 372, 27. 12. 2006, s. 1).3. Podľa článku 1 ods. 3 písm. b) nariadenia Rady (ES) č. 2894/94 o opatreniach na implementáciu Dohody o EHP Rada na základe návrhu Komisie prijíma stanovisko Spoločenstva k takýmto rozhodnutiam.4. Návrh rozhodnutia Spoločného výboru EHP sa predkladá na schválenie Rade. Následne Komisia pri najbližšej možnej príležitosti predloží stanovisko Spoločenstva v rámci Spoločného výboru EHP.NávrhROZHODNUTIA SPOLOČNÉHO VÝBORU EHPktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôdSPOLOČNÝ VÝBOR EHP,so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,keďže:(1) Protokol 31 k dohode bol zmenený a doplnený rozhodnutím Spoločného výboru EHP č. …/... z .... [1].(2) Je vhodné rozšíriť spoluprácu zmluvných strán dohody tak, aby zhŕňala rozhodnutie Európskeho parlamentu a Rady č. 1855/2006/ES z 12. decembra 2006, ktorým sa ustanovuje program Kultúra (2007 – 2013)[2].(3) Protokol 31 k dohode by sa preto mal zmeniť a doplniť, aby umožňoval túto rozšírenú spoluprácu s účinnosťou od 1. januára 2007,ROZHODOL TAKTO:Článok 1V článku 13 ods. 4 protokolu 31 k dohode sa dopĺňa táto zarážka:„- 32006 D 1855 : rozhodnutie Európskeho parlamentu a Rady č. 1855/2006/ES z 12. decembra 2006, ktorým sa ustanovuje program Kultúra (2007 – 2013) (Ú. v. EÚ L 372, 27. 12. 2006, s. 1).“Článok 2Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody*.Uplatňuje sa od 1. januára 2007.Článok 3Toto rozhodnutie sa uverejní v oddiele EHP Úradného vestníka Európskej únie a v doplnku EHP k Úradnému vestníku Európskej únie .V Bruseli […]Za Spoločný výbor EHPpredsedatajomníci Spoločného výboru EHP [1] Ú. v. EÚ L ...[2] Ú. v. EÚ L 372, 27.12.2006, s. 1.* [Nie sú uvedené žiadne ústavné požiadavky.] [Sú uvedené ústavné požiadavky.]